YAKOBO ASHINDANA MWEREKA na MUNGU

Mwanzo 32 & 33

Baada ya Yakobo kukaa miaka mingi na Laban, alibarikiwa na makundi mengi ya wanyama wa kuchunga, na watoto wengi na watumishi wengi. Aliamua kurudi Kanani lakini bado aliogopa kakake Esau aliyemwibia baraka yake ya Baba.
Walipokaribia nchi ya Kanaan, Yakobo alizituma zawadi nyingi za wanyama kujaribu kupata fadhili kwa kakake. Wajumbe wake walirudi wakamwambia Esau anakuja na wanaume mia nne.  Yakobo aliogopa sana, kwa hivyo aliomba, “Ee Mungu wa baba yangu Abrahamu, Mungu wa baba yangu Isaka, Eee BWANA, ambaye uliniambia, ‘Rudi katika nchi yako na jamaa yako, nami nitakufanya ustawi,’ mimi sistahili fadhili na uaminifu wako wote ulionitendea mimi mtumishi wako. Nakuomba, uniokoe na mkono wa ndugu yangu Esau. Ninaamini ahadi yako kufanya uzao wangu kuwa mwingi na kuwa hauwezi kuhesabika!’  
Walipofika Mto wa Yordani, Yakobo aliwavusha wake zake na watoto wake ng’ambo ya mto, naye akarudi upande mwingine. Halafu usiku mtu mmoja akashikana naye mweleka mpaka mapambazuko.  Yule mtu alipoona kuwa hawezi kumshinda, aligusa kiungio cha nyonga ya Yakobo kwa hivyo nyonga yake ikateguka wakati alipokuwa akishikana mweleka na yule mtu.  Ndipo yule mtu akasema, “Niache niende, kwa kuwa ni mapambazuko.” Lakini Yakobo akajibu, “Sitakuacha uende usiponibariki.” 
Ndipo yule mtu akasema, “Jina lako halitakuwa tena Yakobo, bali Israeli, kwa sababu umeshindana na Mungu na watu pia nawe umeshinda.”  Kwa hivyo hauna sababu ya kuogopa Esau!  Yakobo aliacha pahali hapo alikuwa anachechemea. Hata ingawa alipoteza nguvu ya mwili, aliongeza imani yake katika Mungu!
Malaika alipondoka, Yakobo alimwona Esau akija na jeshi. Alimwendea akainamisha kichwa  kwa unyenyekevu. Esau akampokea kwa huruma na msamaha akashangaa kwa sababu ya baraka Mungu alimzopatia Yakobo kama watoto.  Yakobo akampatia zawadi nyingi kama kondoo, mbuzi, ng’ombe, na ngamia akisema, “kuuona uso wako, ni kama kuuona uso wa Mungu, kwa kuwa umenipokea kwa takabali kubwa. Tafadhali ukubali zawadi zilizoletwa kwako kwa kuwa Mungu amenineemesha na ninavyo vyote ninavyohitaji.” Badaye, Yakobo na Esau waliishi kama majirani kwa miaka mingi. 
